CELEX: 32007R1500
Language: lv
Date: 2007-12-18 00:00:00
Title: Komisijas Regula (EK) Nr. 1500/2007 ( 2007. gada 18. decembris) par atļauju 6-fitāzes, EC 3.1.3.26 ( Ronozyme), kā dzīvnieku barības piedevas jaunam lietojumam (Dokuments attiecas uz EEZ)

19.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 333/54
            
         
      KOMISIJAS REGULA (EK) Nr. 1500/2007
   (2007. gada 18. decembris)
   par atļauju 6-fitāzes, EC 3.1.3.26 (Ronozyme), kā dzīvnieku barības piedevas jaunam lietojumam
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļauju dzīvnieku barības piedevu izmantošanai, kā arī pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju piedevai, kas minēta šīs regulas pielikumā. Pieteikumam bija pievienotas vajadzīgās ziņas un dokumenti atbilstīgi Regulas (EK) Nr. 1831/2003 7. panta 3. punktam.
            
         
               (3)
            
            
               Pieteikums attiecas uz atļauju 6-fitāzes, EC 3.1.3.26 (Ronozyme), ko iegūst no Aspergillus oryzae (DSM 14223), kā barības piedevas jaunam lietojumam pīlēm, kas klasificējams kā piedeva kategorijā “Zootehniskās piedevas”.
            
         
               (4)
            
            
               Ar Komisijas Regulu (EK) Nr. 255/2005 (2) no Aspergillus oryzae (DSM 14223) iegūto 6-fitāzes preparātu bez laika ierobežojuma atļāva izmantot gaļas cāļu, dējējvistu, gaļas tītaru, sivēnu un nobarojamu cūku un sivēnmāšu barībā un ar Komisijas Regulu (EK) Nr. 521/2005 (3) – uz laiku izmantot lašu dzimtas zivju barībā.
            
         
               (5)
            
            
               Tika iesniegti jauni dati, atbalstot pieteikumu to izmantot pīlēm. Eiropas Pārtikas nekaitīguma iestāde (turpmāk tekstā – “iestāde”) 2007. gada 10. jūlija atzinumā secināja, ka 6-fitāzes, EC 3.1.3.26 (Ronozyme), preparātam, ko iegūst no Aspergillus oryzae (DSM 14223), nav kaitīgas iedarbības uz dzīvnieku veselību, cilvēka veselību vai vidi (4). Tā turklāt secināja, ka preparāts neizraisa risku, kura dēļ saskaņā ar Regulas (EK) Nr. 1831/2003 5. panta 2. punktu atļauju šai papildu dzīvnieku kategorijai nevarētu piešķirt. Saskaņā ar minēto atzinumu šis preparāts veicina labu barības sagremošanu. Iestāde neuzskata, ka jāievieš īpašas pēcpārdošanas uzraudzības prasības. Tā arī pārbaudīja ziņojumu par barībā iekļautas barības piedevas analīzes metodi, ko iesniedza Kopienas references laboratorija, kas izveidota saskaņā ar Regulu (EK) Nr. 1831/2003.
            
         
               (6)
            
            
               Šā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi jāļauj izmantot šo preparātu, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “Zootehniskās piedevas” un funkcionālajā grupā “Gremošanas veicinātāji”, ir atļauts izmantot kā dzīvnieku barības piedevu, ievērojot pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 18. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 45, 16.2.2005., 3. lpp.
   
      (3)  OV L 84, 2.4.2005., 3. lpp. Regulā grozījumi izdarīti ar Regulu (EK) Nr. 1812/2005 (OV L 291, 5.11.2005., 18. lpp.).
   
      (4)  Zinātnes ekspertu grupas piedevu un produktu vai dzīvnieku barībā izmantoto vielu jautājumos (FEEDAP) atzinums par enzīmu preparāta Ronozyme P5000 (CT) un Ronozyme P20000 (L) (6-fitāze) drošību un efektivitāti, izmantojot to kā dzīvnieku barības piedevu pīlēm saskaņā ar Regulu (EK) Nr. 1831/2003. Pieņemts 2007. gada 10. jūlijā, The EFSA Journal (2007) 519, 1.–8. lpp.
   
      PIELIKUMS
      
                  Piedevas identifikācijas numurs
               
               
                  Atļaujas īpašnieka nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktivitātes vienības/kg no kompleksās barības ar mitruma saturu 12 %
               
            
                  Zootehnisko piedevu kategorija. Funkcionālā grupa: gremošanas veicinātāji
               
            
                  4a1614(i)
               
               
                  
                     DSM Nutritional Products Ltd
                  
               
               
                  6-fitāze, EC 3.1.3.26
                  (Bio-Feed Phytase CT 2X/Ronozyme P5000 (CT) un Bio-Feed Phytase L 4X/Ronozyme P20000 (L)
               
               
                  
                               
                           
                           
                              Piedevas sastāvs:
                              6-fitāzes preparāts, ko iegūst no Aspergillus oryzae (DSM 14223), ar šādu minimālo aktivitāti.
                              Pārklātā veidā: 5 000 FYT (1)/g
                              Šķidrā veidā: 20 000 FYT/ml
                           
                        
                               
                           
                           
                              Aktīvās vielas raksturojums:
                              6-fitāze, ko iegūst no Aspergillus oryzae (DSM 14223)
                           
                        
                               
                           
                           
                              Analīzes metode (2):
                              kolorimetriska metode, kuras pamatā ir vanadomolibdāta reakcija ar neorganisko fosfātu, ko iegūst 37 °C temperatūrā pie pH 5,5, 6-fitāzei iedarbojoties uz fitātu, kura sastāvā ir substrāts (nātrija fitāts)
                           
                        
               
                  Pīles
               
               
                  —
               
               
                  250
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Ieteicamā deva uz 1 kg kompleksās barības:
                              500–1 000 FYT/kg.
                           
                        
                              3.
                           
                           
                              Izmantošanai barības maisījumā, kas satur vairāk nekā 0,25 % ar fitīnu saistīta fosfora.
                           
                        
               
                  8.1.2018
               
            
         (1)  1 FYT ir fermenta daudzums, kas 37 °C temperatūrā pie pH 5,5 vienā minūtē no nātrija fitāta šķeļ 1 (mikro)mol neorganiskā fosfāta.
      
         (2)  Sīkāka informācija par analīzes metodi ir pieejama Kopienas references laboratorijas tīmekļa vietnē: www.irmm.jrc.be/crl-feed-additives